Datasets:
LocalDoc
/
AzTC

Dataset card Data Studio Files
xet
Community
Search is not available for this dataset
text
stringlengths
10
518k
Sakin çıxmadıqda isə məcburdur məhkəməyə müraciət etsin.
Əsas səbəb qanunvericilikdəki boşluqlardır "Ekspert bildirir ki, bu cür problemlərin əsas səbəbi qanunvericilikdəki boşluqlardır:“Bəzən İcra hakimiyyəti, qurumlar biri digərinin verdiyi icazənin düzgün və ya əsaslı olmadığını əsas gətirərək, növbəti mərhələdə müvafiq sənədlərin verilməsindən imtina edir və yaxud prosesi gecikdirir.
Bu cür problemlər də məsələnin uzanmasına gətirib çıxarır.
Nəticə etibarilə həm vətəndaşlara, həm tikinti şirkətlərinə zərbə dəyir”.
Obyektiv və subyektiv səbəblər"Vəkil Anar Ramazanov bildirdi ki, bu kimi problemlər əvvəlki illərdə daha çox yaşanırdı:“Tikinti şirkətləri evi bir çox hallarda vaxtında təhvil vermirdi.
Bunun da obyektiv və subyektiv səbəbləri olurdu.
Obyektiv səbəblər odur ki, dövlət qurumları - Dövlət Şəhərsalma və Arxitektura Komitəsi, Fövqəladə Hallar Nazirliyinin Tikintidə Təhlükəsizliyə Nəzarət Dövlət Agentliyi bəzən layihələrə düzəliş edir yaxud dəyişdirirdi, bəzi hallarda tikintiləri müəyyən pozuntulara görə müvəqqəti dayandırırdı.
Subyektiv hallar isə budur ki, tikinti şirkətləri bir çox hallarda öz maliyyə resurslarını düzgün qiymətləndirmirdi, vətəndaşlara əsassız sözlər verirdi və binanın tikintisi vaxtında yekunlaşmırdı”.
Müqavilədə bu məqamlar mütləq olmalıdır"A.Ramazanovun sözlərinə görə, vətəndaşlar aldanmamaq üçün tədbirli olmalıdır:“Vətəndaşlar şirkətlə bağladıqları müqavilədə hüquqi müddəaların olub-olmamasına diqqət etməlidirlər.
Evin nə zaman və hansı şəkildə təhvil verilməsinə, dövlət tərəfindən istismara qəbul olunub-olunmamasına, müvafiq kommunal xidmətlərin quraşdırılmasına xüsusi fikir verməlidirlər.
Əgər mənzil vaxtında təhvil verilməzsə, binanı tikən şirkətə hansı hüquqi məsuliyyət tətbiq oluna bilər, bu da müqavilədə əks olunmalıdır”.
Fərqli iddiaların qaldırılması mümkündür"Hüquqşünasın fikrincə, bu halda tikinti şirkətləri məsuliyyətə cəlb olunur:“Əgər bina vaxtında təhvil verilməzsə, vətəndaşın hüququ var ki, Mülki Məcəllədə göstərilən qaydada dəymiş zərəri şirkətdən tələb etsin.
Yəni, kirayədə qalıbsa, artıq qaldığı kirayə pulunu istəsin.
Yaxud müəyyən hallarda müqavilənin tamamilə pozularaq əvvəlki mənzilinin bazar qiyməti ilə dəyərinin ödənilməsini tələb edə bilər.
İşin hallarından asılı olaraq, bir neçə fərqli iddiaların qaldırılması da mümkündür.
Hansı məbləğdə cərimə kəsiləcək?
Nə qədər maddi məsuliyyət daşıyacaq?
Bunu işin hallarından, vətəndaşa dəymiş ziyanın məbləğindən asılı olaraq, məhkəmə müəyyən edir.
Bu kimi hallarda tikinti sahiblərini əsasən mülki məsuliyyət gözləyir.
Əgər tikinti şirkəti mənimsəmə və israfetməyə, özbaşınalığa, vəzifə səlahiyyətlərindən sui-istifadəyə yol verərsə, bu zaman artıq vəzifə və korrupsiya cinayətlərinə görə, həmin şirkət rəhbərlərinin cinayət məsuliyyəti meydana çıxır”.
Kişineunun qərbpərəst mövqeyi, NATO-ya və Avropa İttifaqına (Aİ) inteqrasiya istiqamətində atdığı addımların intensivləşməsi Rusiyanı hərəkətə keçirib.
İndi də “qaqauz kartı” işə salınır.
Ekspertlər vəziyyətin təhlükəli həddə doğru inkişaf etdiyi qənaətindədir.
Postsovet məkanının ən narahat ölkələri sırasında olan Moldovada vəziyyət gərginləşə bilər.
Dnestryanı bölgənin ardınca, Qaqauzda da mərkəzdənqaçma meyilləri güclənib.
Kişineunun qərbpərəst mövqeyi, NATO-ya və Avropa İttifaqına inteqrasiya istiqamətində atdığı addımların intensivləşməsi Rusiyanı sərt qərarlar qəbul etməyə sövq edir.
Gərginlik o həddə çatıb ki, ölkənin cənubundakı muxtariyyətdə deputatlar qurultay keçirmək barədə qərar qəbul ediblər.
Dnestryanı bölgədən nümunə götürən qaqauzlar bu tədbiri keçirmək üçün bəhanə də tapıblar.
İddia ediblər ki, Kişineudan artan təzyiqlər praktiki olaraq region iqtisadiyyatını iflic edib.
Qaqauzlar bildiriblər ki, muxtar qurumun mərkəzi hakimiyyət tərəfindən “məhv edilməsinə” qarşıdırlar.
Onlar deyiblər ki, Rusiya və Türkiyə rəhbərliyinə müraciət edərək, liderlərdən Qaqauzun xüsusi hüquqi statusu haqqında qanunun icrasının təminatçısı olmağı istəyəcəklər.
“Kaspi” qəzeti mövzu ilə bağlı məqalə dərc edib.
Gərginliyə səbəb olan qərar"Qeyd edək ki, inzibati mərkəzi Komrat şəhəri olan Qaqauzda 200 minə yaxın qaqauz türkü yaşayır.
Qaqauz coğrafi olaraq elə də böyük bir ərazi deyil, etnik və linqvistik olaraq əhalinin 92 faizi türkdür.
Qaqauzlar türk Oğuz boyuna aid toplumdur.
Xristianlığın pravoslav məzhəbinə etiqad edirlər.
1991-ci ildə Sovet imperiyası dağıldıqdan sonra müstəqillik qazanan Moldova hökuməti 1994-cü ildə qaqauzlara muxtariyyət verib.
Muxtar vilayətdə üç rəsmi dil var - moldovan, rus və qaqauz dilləri.
Məktəblərdə dördüncü sinfin son rübünə kimi ana dilləri olan qaqauz türkcəsində dərslər keçilir.
Bu yaxınlarda Qaqauz parlamenti gərginliyə səbəb olan qərar qəbul edib.
Kişineu ilə dialoqun olmamasını əsas gətirərək yerli parlamentlərarası təmas qrupunda işini dayandırıb.
Deputat İvan Qaraca deyib:“Qapıları bağlamırıq.
Amma əgər bizə elə münasibət bəsləyirlərsə, Kişineuya gedib alçalmağın nə mənası var?
Biz ikinci dərəcəli insanlar deyilik”.
Moldova regionları sırasında ən kasıb bölgə"Qeyd edək ki, Qaqauz Avropada Rusiyanın ən böyük nüfuza malik olduğu bölgələrdən biri hesab olunur.
Moldovanın tərkibindən çıxmaq hüququna sahib olan region ölkədə keçirilən səsvermələrdə daim rusiyayönlü siyasətçi və partiyalara səs verir.
Misal üçün, sabiq prezident İqor Dodon sözügedən türk bölgəsindən 99 % səs ala bilib.
Qaqauz həm də Moldova regionları arasında ən kasıb bölgədir.
Kremlə meyllilik qaqauzları hökumətin bir çox iqtisadi və sosial layihələrindən, investisiya proqramlarından kənarda qoyub.
Qaqauzlar Moldovanın müstəqillikdən imtina edib Rumıniyaya birləşməsinə də qarşı çıxırlar.
Qurultay separatizmə dəstək verəcəkmi?
Baş tutacaq qurultaya gəldikdə, təşkilat komitəsinin üzvləri Qaqauz muxtariyyətinin yaradıcılarını, ictimai xadimləri, deputatları (indiki və keçmiş) Moldova Respublikasının öhdəliklərini yerinə yetirməsilə bağlı müzakirələrə dəvət edirlər.
Qurultayın təşəbbüskarlarından biri, “Qaqauz Xalki” ictimai təşkilatının rəhbəri İvan Burqudji hesab edir ki, indiki şəraitdə Qaqauz Prezidentlər Vladimir Putin və Rəcəb Tayyib Ərdoğana rəsmi müraciət etməlidir.
Moldovanın keçmiş baş naziri İon Çiku bildirib ki, muxtariyyətin yerli büdcəsi maliyyə təzyiqinə tab gətirməyəcək.
Qaqauz bölgəsi sakinlərinin qəzəbinə və etirazına səbəb olan da budur:“Vəziyyətdən çıxış yolu bütün ölkə ərazisində ƏDV-nin toplanması və ödənilməsi üçün ümumi qayda tətbiq etməkdir”.
Bu arada, 2023-cü ilin aprelində xalq tərəfindən muxtariyyətin başqanı seçilən Yevgeniya Qutsul Moldova hakimiyyəti tərəfindən tanınmadığı üçün hələ də tam olaraq vəzifələrini yerinə yetirə bilmir.
Moldova Prezidenti Mayya Sandu bildirib ki, Qutsul rüsvay edilmiş siyasətçi İlan Şorun rəhbərlik etdiyi cinayətkar dəstənin üzvüdür.
Prezidentin sözləri ötən gün Avropa İttifaqının Kişineudakı missiyasının rəhbəri Yanis Mazeiks tərəfindən də təkrarlanıb.
Jurnalistlərin Qərb ölkələrinin səfirlərinin niyə başqanla görüşməməsi ilə bağlı sualını cavablandıran Mazeiks deyib:“Cinayətkarla əlaqəsi olan başqanla dialoq aparmaq mümkün deyil”.
Yeri gəlmişkən, Dnestryanı bölgədə də proseslər yeni mərhələyə adlayıb.
Separatçıların “parlamenti” Rusiyaya onları “xilas etmək” üçün müraciət ünvanlayıb.
Moldovanın 2030-cu ildən daha tez Avropa İttifaqına üzv olması üçün referendum keçirilməsinin zəruriliyindən danışılır.
Parlamentin spikeri İqor Qrosu deyib ki, bu il referendumun keçirilməsi və danışıqlar prosesinə tam sürətlə başlamaq çox vacibdir:“Hesab edirəm ki, bizim Aİ-yə qoşulma anını daha da yaxınlaşdırmaq üçün mümkün olan hər şeyi etmək imkanımız və öhdəliyimiz var.
Mən ukraynalı həmkarlarımda da eyni ruhu və yanaşmanı hiss edirəm”.
Türkiyə də regionda güclənməyə çalışır"Yeri gəlmişkən, Türkiyə də Moldovada, xüsusən də Qaqauzda mövqelərini gücləndirməyə çalışır.
Məsələn, Türkiyə Beynəlxalq Ticarət və Əməkdaşlıq Şurasının prezidenti Əziz Şahin deyib ki, Qaqauza 2 milyard dollar həcmində sərmayə qoymağa hazırdırlar.
2016-cı ildə Türkiyə və Moldova arasında sərbəst ticarətin aparılmasına dair razılaşma Qaqauzda da yeni imkanlara yol açıb.
Son 8 ildə buradan Türkiyəyə ixrac dörd dəfə artıb.
Bölgədə Türkiyə sərmayəli 100-dən artıq şirkət rəsmi qeydiyyatdadır.
Tək 2020-ci ildə Türkiyədən Qaqauza 40 milyon dollara yaxın idxal gerçəkləşdirilib.
Hələ 2018-ci ildə Prezident R.T.Ərdoğan işgüzar səfər çərçivəsində Moldovada olarkən Qaqauzu da ziyarət etməyi unutmamışdı.
2020-ci ildə burada Türkiyə konsulluğu açılıb.
Beləliklə, bölgədə vəziyyət gərginləşməyə doğru gedir.
Qaqauzun da Dnestryanı bölgə kimi separatizmə doğru yuvarlanacağı proqnozlaşdırılır.
Bu isə Moldova tərəfindən sərt addımlarla qarşılana bilər.
Masallı rayonunun iki kəndinə ilk dəfə elektrik xətti çəkiləcək.
Artıq Nazirlər Kabineti tərəfindən sözügedən kəndlərdə yaşayan sakinlərin sosial problemlərinin həlli ilə əlaqədar elektrik xəttinin çəkilməsi istiqamətində qərar qəbul edilib.
Qeyd edək ki, rayon mərkəzindən 20-25 kilometr aralıda yerləşən Miyankü kənd inzibati ərazi dairəsinə daxil olan Ulum və Dico kəndləri dağlıq ərazidə və çətin relyefdə yerləşir.
Hazırda Dico kəndində bir, Ulum kəndində isə iki ailə yaşayır.
Florensiyanın əzəmətli memarlığını görmək üçün dünyanın hər yerindən buraya turistlər gəlir.
Onlar üçün fəslin fərqi yoxdur.
İtaliyanın Toskana vilayətinin paytaxtı turistlərə səyahət üçün təəssüratları ömür boyu yaddan çıxmayacaq yerlər təklif edir.
Tarixi və mədəniyyəti sevənlər üçün açıq hava altında böyük muzeydir Florensiya şəhəri.
Əfsanəyə görə, əsası Yuli Sezar tərəfindən qoyulub.
Nadir qədim eksponatlarla, muzeylərlə, məbədlərlə, meydanlarla, abidələrlə zəngindir.
Bu qədim şəhərin əzəmətli memarlığını görmək üçün dünyanın hər yerindən turistlər gəlir.
Onlar üçün fəslin qış və yay, yaz və ya payız olmasının fərqi yoxdur.
İtaliyanın Toskana vilayətinin paytaxtı turistlərə təəssüratları ömür boyu yaddan çıxmayacaq elə yerlər təklif edir ki, bu gözəl və heyrətamiz şəhərə səfər həmişəlik yaddaşlara yazılır.
“Kaspi” qəzeti mövzu ilə bağlı reportaj hazırlayıb.
Romadan Florensiyaya hər saatdan bir avtobuslar və qatarlar gedir.
Roma dəmir yolu stansiyasından yola düşən rahat qatarlar 1,5 saat (bir tərəfə biletin qiyməti 21,95 avro) sərnişinləri bu füsunkar şəhərə çatdırır.
Elektrik qatarı daha ucuzdur - 14,3 avro.
Ekspress avtobusla Romanın Tiburtina avtovağzalından Florensiyaya səyahət isə 4,5 saat çəkir.
Səhər 07:40 qatarı ilə Romadan Florensiyaya yola düşürəm...“İnsanların bu şəhərə axışmasının səbəbi nədir?” - yol boyu məni düşündürən suala cavab tapmaq şəhərə ayaq basandan sonra asanlaşır:insanlar burada intibah dövrünün ab-havasına qərq olur, kafedralların qədim divarlarına toxunur, klassik ustaların əsərlərinə baxır, ən son dəb tendensiyalarını tuturlar...""İntibah dövrünə yaşıl işıq"Florensiyaya “İntibah dövrünün beşiyi” deyirlər.
Zarafat deyil, dünyaya Leonardo da Vinçi və Qaliley, Dante və Mikelancelo, Donatello, Covanni Bokaçço kimi böyük şəxsiyyətlər bəxş edib.
XV əsrdə Medici sülaləsinin himayəsi altında formalaşmış qeyri-adi gənc rəssamlar və ziyalılar qrupunun yeni baxış və düşüncəsi ilə İtaliyada intibah sənətinin ilk dövrü olan “Florensiya intibahı” başlayıb.
Sonralar bu dalğa Roma, Venesiya və ölkənin qalan şəhərlərinə yayılıb.
Florensiya haqlı olaraq fəxr edir ki, məhz onun mütəfəkkirləri intibah dövrünə yaşıl işıq yandırıblar və bütün Amerika qitəsi florensiyalı məşhur səyyah Ameriqo Vespuççinin adını daşıyır.
Təəccüblü deyil ki, bu təfəkkür nəhəngləri nəinki öz dövrlərində, hətta əsrlər boyu Avropa və dünya elminin və incəsənətinin inkişafına təsir göstərməkdə davam edirlər.
Üç ay öncədən bilet al"Şəhərin öz füsunkarlığı və əzəməti ilə heyran edən intibah dövrünün məşhur tarixi abidələri YUNESKO-nun Ümumdünya İrs Siyahısına daxil edilib.